Diari Oficial de la Generalitat Valenciana


Sumari del DOGV 6249, del 20-04-2010 (2010/4065)

Informació pública del concurs per a la selecció d'un programa d'actuació integrada i un agent urbanitzador de la unitat d'execució de sòl urbà, corresponent a la unitat d'execució residencial UE2R02 del Pla General Municipal d'Ordenació Urbana (àmbit de l'Hotel Roca).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6249

Data del DOGV
:   20-04-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/4065


Data del document
:   29-03-2010

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * contracte administratiu

Informació pública del concurs per a la selecció d'un programa d'actuació integrada i un agent urbanitzador de la unitat d'execució de sòl urbà, corresponent a la unitat d'execució residencial UE2R02 del Pla General Municipal d'Ordenació Urbana (àmbit de l'Hotel Roca). [2010/4065]  
  
\* \* \* \* \*  
  
Poder adjudicador  
Denominació oficial i direcció.  
Ajuntament de Vinaròs. Plaça Parroquial s/n, 12651. Telèfon 279 191 907  
Direcció per a obtindre informació i documentació  
Ajuntament de Vinaròs. Carrer de sant Ramón, número 4, primer pis. 12759. Telèfon 911 313 630. Internet: .  
Objecte del contracte  
Concurs per a la selecció d'un programa d'actuació integrada i un urbanitzador per al desenvolupament urbanístic de l'àmbit establit en el punt següent.  
Descripció  
Programa d'actuació integrada de la unitat d'execució de sòl urbà corresponent a la unitat d'execució residencial UE2R02 del Pla General Municipal d'Ordenació Urbana (àmbit de l'Hotel Roca).  
Lloc on es realitzarà l'obra..  
Constituïx l'àmbit de desenvolupament del programa d'actuació integrada de la unitat d'execució residencial número 2 del Pla General d'Ordenació Urbana de Vinaròs. UE 2 R02.  
Situació i emplaçament  
La delimitació es troba definida en el planejament vigent, en la fitxa de planejament de la unitat d'execució i en els plans d'ordenació del Pla General d'Ordenació Urbana de Vinaròs. A saber:  
La dita superfície ha d'entendre's orientativa a falta de topogràfic que la definisca amb exactitud i tenint en compte que la superfície del sector a l'efecte de definir el seu aprofitament tipus serà la definida pel Reglament d'Ordenació i Gestió Territorial i Urbanística de la Comunitat Valenciana (d'ara endavant ROGTU) com a superfície computable del sector.  
Nomenclatura de classificació CPV  
66536290. Treballs de construcció.  
Duració del contracte i termini d'execució  
S'establixen els següents terminis per al desplegament i execució del PAI:   
a) La presentació dels textos refosos corresponents al planejament o al projecte d'urbanització haurà de produir-se en el termini màxim de 2 mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica;   
b) L'inici del procediment de pública concurrència per a la selecció de l'empresari constructor haurà de tindre lloc en el termini d'1 mes des de la formalització del contracte entre l'urbanitzador i l'administració actuant;   
c) El projecte de reparcel·lació haurà de sotmetre's a informació al públic per l'Urbanitzador en el termini màxim de 6 mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en este reglament. A este efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles;   
d) La presentació dels textos refosos corresponents al projecte de reparcel·lació haurà de produir-se en el termini màxim de 2 mesos des que tinga lloc la notificació a l'urbanitzador de les modificacions a introduir en el projecte inicialment formulat;   
e) L'inici de les obres d'urbanització haurà de produir-se en el termini de 3 mesos des de l'aprovació definitiva del projecte de reparcel·lació, i s'acreditarà per mitjà d'acta de replantejament subscrita per la direcció de les obres i, almenys per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria Municipal;   
f) Les obres d'urbanització hauran de finalitzar en el termini màxim de 36 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu;  
g) Termini màxim d'edificació dels solars. (veure art. 125.6): 4 anys des de recepció obres urbanització.   
Els terminis previstos en l'apartat anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:   
a) Quant a la redacció de textos refosos i projecte de reparcel·lació, resultaran aplicables les regles pròpies del contracte administratiu de consultoria i assistència tècnica;   
b) Pel que es referix a l'execució de les obres, seran aplicables els preceptes relatius al contracte administratiu d'obres.   
No es podran concedir llicències d'ocupació fins a la total finalització de les obres d'urbanització i recepció de les mateixes per part de l'administració.   
Admissibilitat de variants, requisits i límits  
Cada concursant podrà presentar una única variant respecte a la seua proposta original.  
Únicament es consideraran variants les modificacions de caràcter tècnic i mai les de caràcter econòmic, sempre que, a més a més, no alteren substancialment l'ordenació urbanística proposta. No es consideraran variants, per la qual cosa seran admissibles, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica. No obstant això, l'Ajuntament podrà triar, d'entre l'alternativa original i la variada, aquella que millor satisfaça els interessos 1397778242públics, i se li aplicarà la proposició juridicoeconòmica formulada i sense poder modificar en cap cas el contingut de les bases particulars.  
No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això d'acord amb el que disposen les bases generals i particulars que regulen el procediment.  
Depòsits i garanties  
S'establix com a garantia provisional un percentatge del 2% sobre el pressupost de càrregues d'urbanització que s'establix provisionalment en 90?/m² (2822760?) IVA exclòs.  
Esta quantitat inclourà totes les càrregues d'urbanització, no així els cànons que haja d'assumir la unitat i que siguen quantitats fixes que es consideraran al marge del pressupost d'execució material. Els cànons considerats són:  
- Estudi de reordenació de carreteres  
- Connexió a subestació d'Iberdrola i portada de línia.  
- Aigües  
- Sanejament.  
Esta quantitat estimada com a càrregues d'urbanització es considera preu cert de licitació i té caràcter de màxim.  
La garantia definitiva s'establix en 10% del preu final adjudicat.  
Condicions de participació  
L'empresari-constructor se seleccionarà segons el procediment establit en l'article 357 i següents del ROGTU, en concordança amb les determinacions de la Llei Urbanística Valenciana, excepte en els casos de propietari únic o acord unànime de la totalitat de propietaris amb l'urbanitzador.  
Per a poder ser seleccionat precisarà disposar de classificació de contractista per a l'execució d'obres per a l'administració, en els termes establits en la legislació vigent de contractació pública, excepte el que establix l'article 25 LCAP.  
Presentació de proposicions  
Capacitat econòmica i financera.  
Caldrà ajustar-se al que disposen l'article 5 i 6 de les bases generals aprovades per l'Ajuntament.  
Capacitat tècnica  
Caldrà ajustar-se al que disposa l'article 5 i 6 de les bases generals aprovades per l'Ajuntament  
Tipus de procediment  
Obert  
Criteris d'adjudicació  
Criteris d'adjudicació per a la selecció de l'alternativa tècnica de programa  
Els criteris ponderats que s'aplicaran per a la selecció de l'alternativa tècnica seran els següents, ordenats per ordre decreixent:  
  
  
\* \* \* \*  
  
\* \* \* \* \*  
  
Les propostes que no continguen modificació de l'ordenació detallada, partiran d'una puntuació en els apartats a i B i C de 45 punts repartits de la manera següent:  
A) Qualitat tècnica de l'ordenació proposada : 32,5 punts.  
B)Integració adequada de l'actuació en l'entorn: 8,57 punts.  
C)Millor estructuració de dotacions públiques i espais lliures: 3,93 punts.  
Les propostes que modifiquen l'ordenació detallada sumaran o restaran punts a estes quantitats, en funció de la qualitat de la millora respecte a les previsions del Pla General d'Ordenació Urbana.  
Per a poder optar a l'adjudicació del programa basant-se en els criteris definits, les propostes que modifiquen ordenació detallada hauran de superar en estos dos apartats la puntuació mínima de 25 punts per a optar a l'adjudicació.  
Modifiquen o no l'ordenació detallada del Pla General d'Ordenació Urbana, per a optar a l'adjudicació, la puntuació mínima que ha de superar-se en l'alternativa tècnica és de : 50 punts.  
Criteris d'adjudicació per a la selecció de la proposició juridicoeconòmica  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per orde decreixent:  
Fi de termini de presentació d'ofertes pels licitadors  
24 de juny de 2010  
Llengua en què poden presentar-se les ofertes  
Espanyol o valencià  
Informació addicional  
Les bases generals per a l'adjudicació, desplegament i execució de programes d'actuació integrada, per mitjà de gestió indirecta en el municipi de Vinaròs han sigut publicades en el Butlletí Oficial de la Província de Castelló de 28 d'octubre de 2006, i estan vigents des dels 15 dies de la seua publicació íntegra.  
L'anunci de licitació ha sigut remés per a la seua publicació en el Diari Oficial de la Unió Europea en data 24 de març de 2010.  
Vinaròs, 29 de març de 2010.- L'alcalde: Jorge Romeu Llorach.